Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 174

1. Újságírók 1.1. A célcsoport jellemzõi Az újságírók a társadalmi intézményrendszerben elfoglalt helyük következtében az egyik leghatékonyabb közvetítõi célcsoportot alkotják. A média intézményrendszerén keresztül az újságírók a magyar társadalom egészéhez, ezen belül számos — nagyobb és kisebb, általános és speciális — célcsoporthoz egyaránt szólnak. Az újságírókat és más médiaszakembereket, mint közvetítõi célcsoportot nagyfokú heterogenitás jellemzi. Az EU-integrációval kapcsolatos kommunikáció szempontjából a magyar újságíró-társadalmat, illetve az újságírókat alkalmazó média intézményrendszerét számos releváns szempont szerint bonthatjuk csoportokra. Többek között: Az újságírók szakmai specializációja szerint: — külpolitikai szakújságírók, — belpolitikai szakújságírók, — gazdasági szakújságírók, — más szakújságírók, — nem szakújságírók. A média technológiai típusai szerint: — nyomtatott sajtó, — televízió, — rádió, — Internetes újságok (tágabb értelemben on-line média). A média földrajzi hatóköre szerint: — országos média, — megyei, regionális média, — helyi média. A médiatartalom frissítésének és megjelenésének ritmusa szerint: — napi és gyakrabban frissített média, — heti és kétheti média, — havi és ritkábban megjelenõ média. 2002/151/II. szám A célközönség és specializáció szerint: — általános közönséget célzó tömegmédia (pl. tévéhíradók, országos napilapok), — speciális közönséget célzó tömegmédia (pl. nõi lapok), — speciális közönséget célzó kispéldányszámú média (pl. szaklapok, szakfolyóiratok), — on-line média, amely a linkeken keresztül rendkívül speciális információkhoz (pl. adatbankokhoz) vezethet. A feldolgozás módja szerint: — „minõségi”, „komoly” média, — bulvármédia. A médiaszakemberek beosztása szerint: — beosztott újságírók, riporterek, — szerkesztõk, rovatvezetõk, — fõszerkesztõk, hírigazgatók, — kiadói vezérigazgatók, média-menedzserek, média-elnökök, — média-tulajdonosok. 1.2. Kommunikációs kihívások Az újságírók véleményirányító, közvetítõ szerepével kapcsolatban öt kommunikációs kihívás érdemel megkülönböztetett figyelmet: — az újságíró társadalom rétegzettsége, sokfélesége, — a külpolitikai szakértõk mellett az integráció témájával újonnan foglalkozni kezdõk támogatása (az EU témája már nemcsak a külpolitikai újságírók számára válik fontossá, hanem ennél jóval szélesebb újságírói kört érint és érdekel), — hangsúlyváltás a külpolitikáról a közösségi politikákra és a belsõ felkészülésre, — annak eldöntése, a médiatámogatást pénzben vagy információban nyújtsa-e a kormányzat, — az on-line média jelentõségének növekedése. Az újságíró-társadalom rétegzettsége Az újságírók EU-val kapcsolatos érdeklõdésének, tudásának mélysége igen eltérõ. A stratégiának árnyaltan kell kezelnie az újságíró társadalom, mint közvetítõ célcsoport heterogenitását, belsõ sokféleségét és rétegzettségét. Az egyes kommunikációs célok az újságíró-társadalom meghatározott csoportjainak bevonásával érhetõk el leghatékonyabban. A speciális kommunikációs célok eléréséhez a megfelelõ újságíró csoportot kell információkkal és más módon segíteni, érintetté tenni. EU-szakértõ és az integrációval újonnan foglalkozni kezdõ újságírók Felmerül a kérdés: ha egyes kommunikációs célkitûzések több újságírói csoport érintetté tételével is megközelíthetõek, akkor ki kapjon támogatást? Az EU-integrációról sokat tudó, EU-szakértõ újságírók, vagy az integráció különbözõ vonatkozásaival csak most foglalkozni kezdõk? A média területén az eddigi EU-kommunikáció eddigi gyakorlatának elmélyítése, avagy annak kiszélesítése legyen a prioritás? Egyfelõl az eddigi kedvezményezeti kör további támogatása mellett szól, hogy így mód nyílik a tapasztalt, az uniós tematikával már viszonylag régóta foglalkozó újságírók tudásának elmélyítésére és naprakésszé tételére. Másfelõl a tagság közeledtével a külpolitikai újságírók és általános hírszerkesztõk mellett számos más terület szakértõ újságíróit is be kell vonni a kommunikációba. A kihívásra tehát az integráció aspektusaival újonnan foglalkozni kezdõ újságírók bevonásával kell válaszolni. Ugyanakkor az elõzõ szakaszban támogatott újságírókat folyamatosan információval kell ellátni, és ápolni kell a velük való szakmai kapcsolatot. Hangsúlyváltás a külpolitikáról a közösségi politikákra és a belsõ felkészülésre A korábbi idõszakban az EU-tematika legtöbbször külügyi, diplomáciai értelmezési keretben jelent meg a médiában. Magyarország integrációjával kapcsolatban pedig a csatlakozás esélyeinek, idõpontjának kérdése, illetve maguk a csatlakozási tárgyalások kapták a legnagyobb hangsúlyt. Ennek megfelelõen az EU-ügyekkel, és az EU-integrációval legtöbbször külpolitikai újságírók foglalkoztak. A téma jellemzõen a lapok külpolitikai oldalain, illetve a hírmûsorokban a külpolitikai hírek között jelent meg. A KS idõszakában a laptámogatások segítségével készült EU-témájú újságmellékleteket is legtöbbször a külpolitikai szerkesztõk szerkesztették. A médiában az „EU-specialista újságíró” szerepét általában a külpolitikai újságíró játszotta. A mostani idõszakban fontos kommunikációs tematikaként maradnak meg a magyar csatlakozási folyamat külügyi vonatkozásai. Ugyanakkor a kommunikáció hangsúlyát az integrációval kapcsolatos belsõ felkészülésre, az egyes társadalmi csoportoknak, ágazatoknak, szakmáknak a csatlakozásból következõ lehetõségeire és a felkészülés feladataira kell helyezni. Ez a hangsúlyváltás kommunikációs kihívásként jelenik meg az újságírókkal való kapcsolattartásban, a média információval való ellátásában és az esetleges támogatásában is. 2002/151/II. szám Elõ kell segíteni azt, hogy a külpolitikai újságírók mellett más rovatok újságírói, különösen a közösségi közélethez kapcsolódó hagyományos hazai területekkel foglakozó szakújságírók is aktív szerepet vállaljanak az EU-kommunikációban. Arra kell törekedni, hogy a média dolgozza fel a hagyományos témák európai dimenzióját, a jogharmonizáció követelményeit (a csatlakozás után is), és így témakijelölõ szerepével, hírszolgáltatásával segítse a magyar társadalom integrációs felkészülését. Ahogyan a csatlakozási folyamat elõrehalad, az EU-integrációval kapcsolatos kommunikációban egyre inkább teret kell kapjanak a közösségi létre való felkészülés belsõ kérdéseivel foglalkozó — belpolitikai szakújságírók, — gazdasági szakújságírók, — más szakújságírók, és — nem szakújságírók. Az EU-integrációra való belsõ, társadalmi felkészülést az szolgálja leghatékonyabban, ha a felkészülés és tágabban az európai dimenzió a média valamennyi hagyományos hír és elemzési tematikájában, rovatában megjelenik. A csatlakozás külpolitikai vonatkozásai természetesen megmaradnak. Az integráció kérdéskörének feldolgozásában azonban segíteni kell a külpolitikai újságírókon kívül más újságírói csoportok munkáját is. Médiatámogatás — pénz vagy információ? A korábbi idõszakban a médiatámogatás fõ formájaként szerepelt az anyagi támogatás, az EU-val és az integrációval foglalkozó mellékletek és mûsorok közvetlen szponzorálása. Emellett kisebb szerepet játszottak a támogatás nem pénzbeli formái. A tapasztalatok szerint az EU-mellékletekkel és szponzorált mûsorokkal elsõsorban mennyiségi növekedést lehetett elérni. Ez lehetõséget teremtett az EU-tematika feldolgozására. A közvetlen szponzorálás ugyanakkor szerepet játszott a kispéldányszámú lapok, illetve helyi médiumok anyagi gondjainak enyhítésében is. A pénzbeli támogatás azonban felveti a média szakmai és politikai függetlenségének, illetve közönség elõtti hitelének kérdését. A közvetlen anyagi juttatás továbbá — a médiatörvény szponzorációt szabályozó elõírásai miatt — a tévéknél és rádióknál ráadásul jogi bonyodalmakat okoz. A fentiek miatt a tartalom magas színvonalát és a feldolgozás mélységét elsõsorban az újságíróknak szóló információs szolgáltatásokkal és a felkészülésüket segítõ képzéssel kell garantálni. Azt kell elõsegíteni, hogy az integráció és a felkészülés valamennyi közélettel foglalkozó újságírói szakterület munkájában megjelenjen. Mindez amellett szól, hogy a KS-ben a médiumok közvetlen anyagi támogatását, a mellékletek, mûsorok pénzügyi szponzorálását csökkenteni kell. (Egyedüli kivételt az agrár- és regionális tematikájú mellékletek támogatása jelenthet, illetve a népszavazási részvételre történõ mobilizálás igényelhet.) Ehelyett egyfelõl az újságírók információval — friss hírrel, exkluzív tájékoztatással és rendszeres, bõ háttéranyaggal — való ellátására kell összpontosítani a kormányzati erõforrásokat. Másfelõl támogatni kell az újságírók EU-csatlakozással kapcsolatos munkáját, a felkészülésüket segítõ szemináriumok, továbbképzések, szakmai mûhelyek, médiaklubok létrejöttét, illetve folyamatos mûködését. Az információs és továbbképzési szolgáltatásokban egyaránt a belsõ felkészülés területeire, a társadalmi és szakmai csoportokat érintõ jogharmonizációs kérdésekre kell összpontosítani. A kommunikációban különös figyelmet kell fordítani a kiemelt társadalmi célcsoportokat — fiatalok, mezõgazdaságból élõk, kis- és középvállalkozók, nõk, nyugdíjasok — szolgáló médiumok újságíróinak támogatására. Az on-line média jelentõségének növekedése A KS idõszaka egyszersmind az információs társadalom magyarországi térnyerésének korszaka is. Ebben az idõszakban még népszerûbbé válnak az internetes hírforrások, a digitális technológiai átalakulással létrejövõ új médiamûfajok, és fokozatosan átalakul a médiafogyasztás szerkezete is. A 21. század elsõ évtizedében várhatóan folytatódik a hagyományosan elkülönülõ médiarendszerek (sajtó, rádió, tévé), az Internet és a mobil kommunikáció rendszereinek fokozatos egymásra hatása, illetve közös információs rendszerré olvadása. Ez az új médiarendszer eddig ismeretlen, új információs és kommunikációs szolgáltatásokat is nyújt, amelyek elõször az elit csoportokban, majd szélesebb felhasználói csoportokban terjednek el. Fokozatos, ám gyökeres átalakulás várható a médiafogyasztási szokásokban. Már az ezredfordulón elindult az a folyamat, amelyben a fiatal és magasan kvalifikált rétegek egyre több idõt töltenek internetezéssel és egyre kevesebbet hagyományos médiafogyasztással, újságolvasással, tévézéssel, rádiózással. A KS idõszakában fel kell készülni arra, hogy a közéleti információszolgáltatásban nõ az on-line média és újságírás szerepe (internetes portálok, hírlapok, e-mail listákat kiszolgáló tematikus hírlevelek, személyre szóló sajtóösszeállítások és hírek, intézményi igényeket szolgáló, megrendelt hírfolyamok, internetes adatbankok stb.). Az újságírók támogatását (az információs szolgáltatásokat és a továbbképzést) ezért fel kell ajánlani az on-line média munkatársai számára is, illetve támogatni kell az integrációval foglalkozó speciális on-line hírforrások, adatbankok stb. mûködését. Ugyanígy természetesen az is igaz, hogy az egyes társadalmi csoportok sajátosságainak megfelelõen kell kialakítani az optimális médiastratégiát, tekintettel arra, hogy ma Magyarországon nagyon éles különbségek figyelhetõk meg a médiafogyasztási szokásokban. 2002/151/II. szám 1.3. Célok A média és újságírók, mint közvetítõ, társadalmi véleményirányító célcsoport hatásával kapcsolatban háromféle közelítést érdemes elkülöníteni. Ehhez kapcsolódnak a kommunikáció céljai. Információközlés Az empirikus társadalomkutatások kimutatták, hogy az emberek a politikai, közéleti tényekkel és változásokkal kapcsolatos információik túlnyomó többségét a médiából szerzik. Ez nemcsak a parlamenti és pártpolitikára, hanem a napi politikától távolabb esõ közügyekre, például a közpolitikára, a pénzügyi kérdésekre, szociálpolitikára és a törvénykezés, ágazati szabályozás számos kérdésére is vonatkozik. Az információforrások között össztársadalmi szinten vezetõ helyen áll a televízió, ezt követi a rádió, a nyomtatott sajtó és az Internet. Az újságírókkal folytatott kommunikáció elsõ célja, hogy célközönségükhöz rendszeresen bõséges, igaz, árnyalt és releváns információt juttassanak az EU-csatlakozás aktuális kérdéseirõl, s ezzel segítsék a magyar társadalom felkészülését. Ezzel összefüggõ célkitûzés e területen az, hogy az EU-integrációról szóló aktuális hírek, információk a lapok és a média valamennyi közéleti tematikájában — a politikai, társadalmi, gazdasági és kulturális rovatokban, mûsorokban — jelenjenek meg. A közéleti napirend alakítása A médiakutatás egyik fontos tétele, hogy a média tematikája, napirendje nagyban alakítja a közvélemény tematikáját, napirendjét. Azt, hogy a társadalom egésze és ezen belül egyes társadalmi csoportok mit tartanak fontos kérdésnek. E felfogás szerint a média nem abban sikeres, hogy megmondja, mit gondoljunk, hanem annak kijelölésében: mirõl gondolkodjunk, mirõl folyjon a kommunikáció. A KS keretében az újságírókkal folytatott kommunikáció második célja, hogy az EU-integráció ügyét a média, mint a közéleti napirend legfontosabb átfogó kérdését, a legfontosabb általános politikai és társadalmi prioritást mutassa be. Ezen belül az a célkitûzés, hogy az integráció ne csupán a külügyek napirendjében jelenjen meg fontos témaként, hanem az integrációval összefüggõ valamennyi — társadalmi, gazdasági, kulturális — ágazati, szakmai kérdés súlyának, stratégiai fontosságának megfelelõen mutatkozzon a nyilvánosságban. A cél tehát az, hogy az EU-integráció, ezen belül a belsõ szakmai felkészülés fontos kérdései hosszútávon a közéleti napirend prioritása legyen. Figyelembe véve azt, hogy ezek a témák nem feltétlenül szolgálnak folyamatosan hírértékû információval, hangsúlyozni érdemes azokat a kezdeményezéseket, amelyek jelentõs médiapotenciállal rendelkeznek, és amelyek üzenetei egybecsengenek a KS fontos üzeneteivel. Értelmezési keretek A média további szerepe az információk szervezésére szolgáló értelmezési keretek kiválogatása, változtatása és továbbítása, a közönség szemléleti horizontjának alakítása. Az újságírók rutinszerû szakmai munkájuk során jelentéseikben akár tudattalanul is bizonyos értelmezéseket, hangsúlyokat, elõadásmódot, „csomagolást” alkalmaznak. Szelektálják és értelmezik a nyers információkat, összefüggésekre mutatnak és egységes értelmezési módokat, szemléleti keretet adnak. A média ezért a valóságértelmezés, a társadalmi tudatformálás egyik fõ intézménye. Az újságírókkal folytatott kommunikáció harmadik célja, hogy az EU-csatlakozással kapcsolatban a média mutassa be a KS általános üzeneteit (lásd a IV. fejezetet) és használja ezeket értelmezési keretnek a speciális üzenetek és tényinformációk közvetítésében. A cél, hogy ezek az üzenetek legyenek a mindennapi médiakommunikáció meghatározó értelmezési keretei. Ezek a fõ értelmezési keretek adjanak eszközt az EU-csatlakozásról szóló információk szelektálásához, az integrációról alkotott társadalmi tudás formálásához. 1.4. Üzenetek Az újságíróknak mint közvetítõ célcsoportnak szóló üzenetek a következõk:

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes